Document ID: /fineweb-2-swissfilter-quality_10-filterrobots/filtered/02038.jsonl.gz/6226

Per il chantun Turitg muntass ina interrupziun dal current electric pli gronda custs da radund ina milliarda francs a di, scriva la regenza turitgaisa. Perquai na vulan els betg metter trais ovras atomaras giud la rait il 2017.
Al chantun Turitg appartegnan direct u era indirect radund in terz da l’interpresa Axpo che posseda dal tut u parts da quatter da las tschintg ovras atomaras en Svizra. La consequenza da l'iniziativa fiss ch'ils svizzers stuessan pajar dapli taglia e ch'il pretsch per l'electricitad creschiss.
Ils 27 da november vegn decidì davart l'iniziativa dals verds per sortir l'energia nucleara. Cun questa iniziativa duain las ovras atomaras pudair esser en funcziun per maximalmain 45 onns.
RR novitads 11:00